《病中承坡山命酒见过力疾奉谢用前韵》
明代·黄衷

日流南影报阳回，罗雀门庭扫叶开。似水牛衣窗北卧，如陵珍馔郭东来。

何辞冷雨同看竹，绝胜他山旧寄梅。病骨稍苏期一笑，朱明冈上有丹台。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。